Kümme väikest neegrit

"Kümme väikest neegrit" (hilisema pealkirjaga "Ja ei jäänud teda ka") on Agatha Christie 1939. aastal ilmunud kriminaalromaan. 

Romaani sündmustik ja olustik on inspireeritud väikesest Burghi saarest (South Hams Devoni krahvkonnas Edela-Inglismaal).

Romaan avaldati Suurbritannias pealkirjaga "Ten Little Niggers", fraas on pärit samanimelise lastelaulu pealkirjast. Poliitilise korrektsuse huvides kandis Ameerika Ühendriikides jaanuaris 1940 välja antud raamat pealkirja "And Then There Were None" ("Ja ei jäänud teda ka", sõna-sõnalt 'ja siis ei olnud enam kedagi'), mis pärines luuletuse viimasest lausest. Samas on kasutatud ka pealkirja "Ten Little Indians" ("Kümme väikest indiaanlast"). 

Eestis muutis kirjastus Varrak pärijate ehk Agatha Christie Ldt. soovil romaani tõlke pealkirja ning 2008. aastal ilmus teos pealkirjaga "Ja ei jäänud teda ka".

"Kümme väikest neegrit" on Agatha Christie suurima müügieduga teos ja ühtlasi ka suurima müügieduga kriminaalromaan. Seda on ostetud üle 100 miljoni eksemplari. Kõigi aegade raamatumüügiedetabelis on see 7. kohal.

1976. aastal lõi Mati Unt selle romaani ainetel Eesti Riiklikus Noorsooteatris lavastuse "Kümme neegrit".

Sisututvustus 

Salapärane U. N. Owen kutsub Neegrisaarele (Varrak, 1994; alates 2008. aastast Sõdurisaar) oma majja kümme pealtnäha omavahel võõrast külalist. Peagi algavad salapärased mõrvad, mis kahtlaselt meenutavad tuntud laulusalmi ridu. Samal õhtul tapetakse esimene Sõdurisaare külaline, Tony Marston. Alguses peetakse seda enesetapuks, kuid kui mõrvad jätkuvad, saadakse aru, et see, kes neid sinna meelitanud oli, ei jäta enne järele, kui kõik on surnud.

Tegelased 
 Anthony James Marston
 Mrs. Ethel Rogers
 kindral John Gordon MacArthur
 Thomas Roger
 Emily Caroline Brent
 dr. Edward James Armstrong
 William Henry Blore
 Philip Lombard
 Vera Elizabeth Claythorne
 kohtunik Lawrence John Wargrave
 Sir Thomas Legge
 inspektor Maine
 Fred Narracott

Lastelaul "Kümme väikest neegrit" 

Ten little niggers was going out to dine, 
one choke his little self and then there were nine

Nine little niggers sat up very late, 
one overslept and then there were eight

Eight little niggers, travelling in Devon – 
one said "I'll stay", and then there were seven

Seven little niggers chopping up sticks, 
one choppes himself in halves and then there were six

Six little niggers playing with a hive,
a bumbelbee stung one and then there were five

Five little niggers was going in for law, 
one got chancery and then there were four

Four little niggers looked at the sea, 
a red herring swallowed one and then there were three

Three little niggers was playing at the zoo, 
a big bear hugged one and then there were two

Two little niggers, sitting in the sun – 
one got frizzled up and then there were one

One little nigger boy, all others gone – 
he went hanged himself, and then there were none. 

Kümme väikest neegripoissi lauas istuvad;
üks neeger toidust lämbus ja neid jäi üheksa.

Üheksa väikest neegripoissi heitis puhkama;
üks ei tõusnud enam ja neid jäi kaheksa.

Kaheksa väikest neegripoissi saarele end peitis;
üks ei tahtnud ära sealt ja siis jäi neid seitse.

Seitse väikest neegripoissi raiusid üht puud;
üks enda katki raius ja siis jäi neid kuus.

Kuus väikest neegripoissi aias mängisid;
üht mesilane nõelas ja siis jäi neid viis.

Viiel väiksel neegripoisil seadust tunda tuli;
üks viidi kohtusse ja siis jäi neid neli.

Neli väikest neegripoissi läks merele kui tolm;
üks kalamehe õnge läks ja siis jäi neid kolm.

Kolm väikest neegripoissi loomaaeda läks;
ühte karu kaisutas ja siis jäi neid kaks.

Kaks väikest neegripoissi päikest võtma läks;
üks kõrbes ära ja siis jäi need üks.

Üks väike neegripoiss jäi ihuüksinda;
ta nööri kaela pani ja ei jäänud teda ka.
(tõlkinud Juhan Viiding)

Eestikeelsed väljaanded 
Raamat anti eesti keeles välja 1994. aastal Varraku kirjastuses Mart Aru tõlkes pealkirjaga "Kümme väikest neegrit". 2008. ja 2022. aasta toimetatud väljaandes on Varraku sama tõlke pealkiri "Ja ei jäänud teda ka".

Teose adaptatsioonid

Lavateos 

 1943 – "And Then There Were None". Autor Agatha Christie

Filmid ja telefilmid 
 1945 – "And Then There Were None". Ameerika Ühendriikide film, lavastaja René Clair
 1949 – "Ten Little Niggers". BBC telefilm
 1959 – "Ten Little Niggers". ITV telefilm
 1959 – "Ten Little Indians". NBC telefilm
 1965 – "Ten Little Indians". Suurbritannia film, režissöör George Pollock
 1965 – "Gumnaam". Bollywoodi film
 1969 – "Zehn kleine Negerlein". Lääne-Saksamaa telefilm
 1970 – "5 bambole per la luna d'agosto". Itaalia film, režissöör Mario Bava
 1974 – "And Then There Were None". Prantsuse, Hispaania, Lääne-Saksamaa ja Itaalia ühistööna valminud ingliskeelne film, režissöör Peter Collinson
 1987 – "Десять негритят". Nõukogude Liidu film, režissöör Stanislav Govoruhhin
 1989 – "Ten Little Indians". Suurbritannia film, režissöör Alan Birkinshaw
 2003 – "Identity". Romaani ainetel valminud Ameerika Ühendriikide film, režissöör James Mangold
 2005 – "Khamoshh... Khauff Ki Raat". Bollywoodi versioon filmist "Identity"
 2010 – "And Then There Were Fewer" – telesarja "Family Guy" osa
 2015 – "And Then There Were None". BBC kolmeosaline miniseriaal

Viited

Välislingid 
 Kirjastus hädas raamatu pealkirjaga "Kümme väikest neegrit". Õhtuleht, 1. september 2008
 Eva Kübar. Kirjastus muutis "neegri" pärast pealkirja. Postimees, 2. september 2008
 Urve Eslas. Taevast faksitud Christie. Postimees, 2. september 2008
 Ivo Linna laul: Kümme väikest neegrit. Sasslantis

Agatha Christie teosed 
Suurbritannia kriminaalkirjandusteosed
Inglise romaanid
1939. aasta kirjandusteosed